Bad Guy

„Bad Guy“ (štylizované malými písmenami) je pieseň americkej speváčky Billie Eilish. Vyšla prostredníctvom hudobných vydavateľstiev Darkroom a Interscope Records ako piaty singel z jej debutového štúdiového albumu When We All Fall Asleep, Where Do We Go? Autormi sú Eilish a jej brat Finneas O'Connell, ktorý pieseň tiež produkoval. Je zaradená do žánrov ako elektropop, dance-pop, pop-trap a nu-goth pop. Z inštrumentálnej stránky sa v nej vyskytujú minimalistické zvuky elektrickej basy, bicích, lúskania prstami či 808 bass. Čo sa týka textu piesne, Eilish sa posmieva svojmu milencovi, že je zlý, hoci naznačuje, že je húževnatejšia než on. Tiež sa dotýka tém týkajúcich sa mizérie a sarkazmu.

Pieseň obdržala hlavne pozitívne recenzie. Prirovnávala sa tiež k hudbe od The White Stripes, Lorde a Fiona Apple. Singel „Bad Guy“ bol komerčne úspešný a dosiahol prvé miesto v americkom rebríčku Billboard Hot 100, ako aj na popredných priečkach v Austrálii, Kanade, Estónsku, Fínsku, Grécku, Maďarsku, Islande, Novom Zélande, Nórsku a Rusku. V Spojených štátoch ukončil 19-týždňové kraľovanie piesne „Old Town Road“ od Lil Nas X a Billyho Raya Cyrusa. „Bad Guy“, okrem iných, vyvrcholil tiež na druhom mieste v britskom rebríčku jednotlivcov. Získal niekoľko certifikátov, najmä desaťnásobné platinové ocenenie Austrálskej asociácie nahrávacieho priemyslu (ARIA) a šesťnásobné ocenenie Americkej asociácie nahrávacieho priemyslu (RIAA). Pieseň získala niekoľko ocenení, vrátane Nahrávky a Piesne roka na 62. ročníku udeľovania cien Grammy v roku 2020.

Videoklip, ktorý režíroval Dave Meyers bol nahraný na speváčkin YouTube kanál v rovnakom čase ako vyšiel digitálny singel. Video zobrazuje Eilish, ktorá je zapojená do niekoľkých aktivít, vrátane divokého tanca, krvácania z nosa a sedenia na chrbte muža, ktorý robí kliky. Eilish vystupovala s piesňou pri viacerých príležitostiach a zaradila ju aj na zoznam piesní svojich turné When When All Fall Asleep Tour (2019) a Where Do We Go? World Tour (2020). 11. júla 2019 bol vydaný remix skladby „Bad Guy“ v spolupráci s kanadským spevákom Justinom Bieberom.

 Ocenenia a nominácie 
+RokOcenenieKategóriaVýsledokRef2019American Music AwardsObľúbený videoklip MTV Millennial AwardsGlobálny hit MTV Video Music AwardsVideo roka  Najlepšie popové video Najlepšia réžia Najlepšia úprava videa Pieseň leta LOS40 Music AwardsNajlepšie medzinárodné videoTeen Choice AwardsPieseň: ženská umelkyňa Q AwardsNajlepšia skladba RockbjörnenZahraničná pieseň roka BBC Radio 1's Teen AwardsNajlepší singel BreakTudo AwardsMedzinárodný videoklip rokaMTV Europe Music AwardsNajlepšia pieseň Najlepšie videoMTV Millennial AwardsGlobálny hit MTV Video Music Awards JapanNajlepšie video medzinárodného nováčika Video rokaMelon Music AwardsNajlepšia popová pieseň Najlepšia pieseňNRJ Music AwardsVideo rokaTelehit AwardsNajlepšie anglo video Najlepšia anglo pieseň Najlepšie videoPeople's Choice AwardsPieseň roku 2019Videoklip roku 20192020TEC AwardsVynikajúci tvorivý úspech – produkcia nahrávky/singla alebo skladby Grammy AwardsNahrávka roka Pieseň roka Najlepší vokálny popový výkon iHeartRadio Music AwardsPieseň roka Alternatívna rocková pieseň roka Najlepší text Najlepší videoklip Queerty AwardsHymna 

 Referencie 

 Zdroj 

Kategória:Piesne z 2019